Diari Oficial de la Generalitat Valenciana


Sumari del DOGV 8110, del 22-08-2017 (2017/7144)

RESOLUCIÓ de 28 de juliol de 2017, del Rectorat, per la qual es fa pública la nova llista definitiva amb el nom de les persones aprovades en les proves selectives d'accés al grup C (subgrup C1), sector d'administració especial, pel torn lliure, escala tècnica bàsica d'audiovisuals, convocades per Resolució de 24 de maig de 2012 (BOE 06.06.2012).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7144


Data del document
:   28-07-2017

Organisme emissor
:   Universitat de València

Tipus de document
:   Resolució

Anàlisi jurídica

RESOLUCIÓ de 28 de juliol de 2017, del Rectorat, per la qual es fa pública la nova llista definitiva amb el nom de les persones aprovades en les proves selectives d'accés al grup C (subgrup C1), sector d'administració especial, pel torn lliure, escala tècnica bàsica d'audiovisuals, convocades per Resolució de 24 de maig de 2012 (BOE 06.06.2012). [2017/7144]  
En compliment de l'execució de la Sentència 159/17 de la Sala Contenciosa Administrativa, Secció 2, del Tribunal Superior de Justícia de la Comunitat Valenciana, aquesta Universitat (extensió de sentència) va reobrir el procés selectiu de les proves selectives d'accés al grup C, subgrup C1, convocades per Resolució del Rectorat de 24 de maig de 2012.  
Finalitzat el nou procés selectiu pel tribunal nomenat a l'efecte per Resolució de 25 de setembre de 2012 d'aquesta Universitat, s'ha procedit a publicar la puntuació final obtinguda per Isabel Parra Mora amb un resultat de 65,03 punts.  
Això ens porta a tornar a publicar una nova llista d'aprovats de les persones que varen superar el procés selectiu, incloent-hi Isabel Parra Mora, per l'ordre de puntuació final, i que apareix com a annex I a aquesta resolució.  
Susana Jaén Espinosa, aprovada en l'últim lloc del procés selectiu finalitzat en 2013, que va ser nomenada funcionària de carrera amb data 7 de novembre de 2013, i que ha prestat serveis des d'aquest moment, ha de ser inclosa en l'últim lloc de la llista d'aprovats, i conservar la seua condició de funcionària de carrera, des del moment en què va ser nomenada, encara que s'excedisca el nombre de llocs de treball convocats a les citades proves selectives, en existir plaça vacant, i en aplicació de la jurisprudència del Tribunal Suprem (Sentència de 17 de juny de 2014, Sentència de 29 de setembre de 2014, i Sentència de 16 de novembre de 2016, totes elles de la Sala Contenciosa Administrativa, Secció 7ª), i atenent igualment els principis de seguretat jurídica, justícia i equitat.  
Per tot açò, aquest Rectorat, fent ús de les atribucions que li confereix la legislació vigent i una vegada executada la sentència anomenada, es dóna per finalitzat el procés selectiu de les proves d'accés al grup C (subgrup C1), sector d'administració especial, pel torn lliure, escala tècnica bàsica d'audiovisuals, convocades per resolució del Rectorat de 24 de maig de 2012 i en aplicació de la base sisena de la convocatòria publicada al BOE (06.06.2012) es fa pública la nova llista definitiva d'aprovats, amb el nom de les persones aprovades i la puntuació final obtinguda, annex I.  
En el termini de 20 dies hàbils comptats a partir de l'endemà de la publicació d'aquesta Resolució en el DOGV, Isabel Parra Mora haurà de presentar al Servei de Recursos Humans (PAS), els documents establerts en la base vuitena de la convocatòria.  
Aquesta resolució substitueix i deixa sense efectes la Resolució de 22 de juliol de 2015, del Rectorat de la Universitat de València, per la qual es va publicar l'anterior llista definitiva amb el nom de les persones aprovades en les proves selectives d'accés al grup C (subgrup C1), sector d'administració especial, pel torn lliure, escala tècnica bàsica d'audiovisuals.  
  
València, 28 de juliol de 2017.- El rector, p. d. (DOGV 27.01.2017), el gerent: Joan E. Oltra i Vidal.  
  
  
ANNEX I  
Llista definitiva de les persones aprovades (torn general)  
  
DNI Cognoms Nom Puntuació  
40300404R Valadez Saucedo Elisabeth 76,83  
90428353N Parra Mora Isabel 65,03  
94531493U Estévez Martinez Rubén Luis 64,22  
86708414G Isach Cardos Carlos 57,83  
29609499L Jaén Espinosa Susana 53,34